CELEX: 62009CN0087
Language: mt
Date: 2009-03-02 00:00:00
Title: Kawża C-87/09: Talba għal deċiżjoni preliminari mressqa mill-Amtsgericht Schorndorf (il-Ġermanja) fit- 2 ta’ Marzu 2009 – Ingrid Putz vs Medianess Electronics GmbH

18.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 90/20
            
         Talba għal deċiżjoni preliminari mressqa mill-Amtsgericht Schorndorf (il-Ġermanja) fit-2 ta’ Marzu 2009 – Ingrid Putz vs Medianess Electronics GmbH
   (Kawża C-87/09)
   2009/C 90/31
   Lingwa tal-kawża: Il-Ġermaniż
   
      Qorti tar-rinviju
   
   Amtsgericht Schorndorf
   
      Partijiet fil-kawża prinċipali
   
   
      Rikorrenti: Ingrid Putz
   
      Konvenut: Medianess Electronics GmbH
   
      Domandi preliminari
   
   
               1)
            
            
               Id-dispożizzjonijiet tal-Artikolu 3(2) u (3) tad-Direttiva 1999/44/KE tal-Parlament Ewropew u tal-Kunsill tal-25 ta’ Mejju 1999 dwar ċerti aspetti tal-bejgħ ta’ oġġetti tal-konsum u garanziji assoċjati magħhom (1) għandhom jiġu interpretati fis-sens li huma jipprekludu leġiżlazzjoni nazzjonali li tipprovdi li, fil-każ li l-bejjiegħ irendi l-oġġett konformi mal-kuntratt, huwa m’għandux ibati l-ispejjeż tal-istallazzjoni tal-oġġett ipprovdut minflok dak oriġinali f’kawża li fiha l-konsumatur wettaq l-istallazzjoni tal-oġġett mhux f’konformità mal-kuntratt skont in-natura u l-użu intiż tal-oġġett, meta l-istallazzjoni ma kinitx oriġinarjament dovuta skont il-kuntratt?
            
         
               2)
            
            
               Id-dispożizzjonijiet tal-Artikolu 3(2) u (3) tad-direttiva msemmija iktar ’il fuq għandhom jiġu interpretati fis-sens li fil-każ li l-bejjiegħ irendi l-oġġett konformi mal-kuntratt, huwa m’għandux ibati l-ispejjeż sabiex jitneħħa l-oġġett ipprovdut minflok dak oriġinali f’kawża li fiha l-konsumatur wettaq l-istallazzjoni tal-oġġett mhux f’konformità mal-kuntratt skont in-natura u l-użu intiż tal-oġġett?
            
         
      (1)  Direttiva 1999/44/KE tal-Parlament Ewropew u tal-Kunsill tal-25 ta’ Mejju 1999 dwar ċerti aspetti tal- bejgħ ta’ oġġetti tal-konsum u garanziji assoċjati magħhom (ĠU, L 171, p. 12)